Umumiy o'rta ta'lim maktabining Metodbirlashmalari to'g'risidagi nizom 1-bob. Umumiy qoidalar

|
Umumiy o'rta ta'lim maktabining Metodbirlashmalari to'g'risidagi nizom 1-bob. Umumiy qoidalar
|
bet | 1/3 | Sana | 27.01.2024 | Hajmi | 44,5 Kb. | | #146717 |
Bog'liq Umumiy o\'rta ta\'lim maktabining Metodbirlashmalari to\'g\'risidagi
Umumiy o'rta ta'lim maktabining Metodbirlashmalari to'g'risidagi
NIZOM
1-bob. Umumiy qoidalar
1. Mazkur Nizom umumiy o'rta ta'lim maktabi metodbirlashmasining maqsadi, asosiy vazifalari va ularning faoliyatini tashkil etish tartibini belgilaydi.
2. Metodbirlashma -bu umumiy o'rta ta'lim maktablari (keyingi o'rinlarda umumta'lim maktablari) da uzluksiz metodik xizmat tizimining bir bo'g'ini hisoblanib, o'qituvchilarga metodik xizmatni amalga oshiradigan, ularning innovatsiya, tajriba-sinov ishlari va ta'lim-tarbiya jarayonlarini rivojlantirish ishlarini muvofiqlashtiradigan jamoaviy organ hisoblanadi.
3. Metodbirlashma o'z faoliyatida O'zbekiston Respublikasi Konstitutsiyasi, "Ta'lim to'g'risida"gi qonunga, O'zbekiston Respublikasi Oliy Majlis palatalari qarorlariga, O'zbekiston Respublikasi Prezidentining farmonlari, qarorlari va farmoyishlariga, O'zbekiston Respublikasi Vazirlar Mahkamasi qarorlari, O'zbekiston Respublikasi Xalq ta'limi vazirligining buyrug'i va boshqa normativ- huquqiy hujjatlarga, shuningdek, umumta'lim maktabining ustavi va ushbu nizomga amal qiladi.
4. Mazkur nizom talablari barcha davlat umumta'lim maktablariga nisbatan tatbiq etiladi.
2-bob. Metodbirlashmaning maqsadi va asosiy vazifalari
5. Metodbirlashmaning maqsadi o'quv tarbiya jarayoni sifatini yanada yaxshilash, fan o'qituvchilariga metodik yordamni tashkil etish, tegishli o'quv fanlarni o'qitish uslublarini takomillashtirish va o'qitish sifatini oshirishga ko'maklashadi.
6. Metodbirlashmaning asosiy vazifalari quyidagilardan iborat:
o'qituvchilarga fanlarni o'qitishga doir me'yoriy va metodik hujjatlarni o'quv jarayoniga tatbiq etish usullarini ko'rsatib beradi;
o'quvchilarni xalqaro baholash dasturlariga (PISA -15 yoshli o'quvchilarning o'qish, matematika va tabiiy yo'nalishdagi fanlardan savodxonlik darajasini baholash, PIRLS -boshlang'ich 4-sinf o'quvchilarining matnni o'qish va tushuntirish darajasini baholash, TIMSS 4- va 8-sinf o'quvchilarining matematika va tabiiy yo'nalishdagi fanlardan o'zlashtirish darajasini baholash) tayyorlash uchun yuqori tashkilotlardan kelgan qo'shimcha materiallar bilan fan o'qituvchilarini ta'minlaydi;
o'qituvchilarga zamonaviy pedagogik texnologiyalarni, o'qitish metodlarini izlab topishga ko'maklashadi;
"onlayn metodik yordam" bo'yicha o'tkaziladigan har xil seminar va uchrashuvchilarda tegishli fan o'qituvchisining ishtirok etishini maktab rahbariyati bilan birgalikda ta'minlaydi;
ta'lim jarayonida yutuqlarga erishayotgan pedagog xodimlar faoliyatini qo'llab-quvvatlash, shuningdek, ish tajribalarini ommalashtirish bo'yicha tavsiya beradi;
o'qituvchilar tomonidan tayyorlangan tarqatma va nazorat ishi materiallarini muhokamadan o'tkazib ma'qullaydi;
o'qituvchilarni fan yutuqlari, pedagogik innovatsiyalar, ilmiy ommabop adabiyotlar bilan tanishtirib boradi;
o'quvchilarni oliy o'quv yurtlariga tizimli tayyorlash bo'yicha variativ o'quv rejalar asosida tanlov sinflarini tashkil etish choralarini ko'radi;
o'qituvchilarga dars jarayonida ko'rgazmali vositalar va axborot kommunikatsiya texnologiyalaridan foydalanish bo'yicha tavsiyalar beradi; o'qituvchilarga sinfdan tashqari va to'garak ishlarini tashkil etishga ko'maklashadi;
yosh pedagoglarga tajribali ustozlarni biriktirib, kasbiy rivojlantirishga sharoit yaratadi;
o'qituvchilar tomonidan ishlab chiqilgan o'quv metodik qo'llanmalar va didaktik materiallarni muhokamadan o'tkazadi;
tashqi va ichki nazorat natijalariga ko'ra, o'quvchilarning bilim, ko'nikma va malakalarida aniqlangan kamchiliklarni bartaraf etish chora-tadbirlarini belgilaydi va ularning bajarilishini nazorat qiladi, o'qitish metodlarini o'rganish maqsadida ochiq darslar tashkil qiladi;
har bir chorak yakuniga ko'ra o'quvchilardagi bo'shliqlarni to'ldirish, murakkab mavzularni osonroq tushuntirish bo'yicha metodik tadbirlarni tashkil etadi;
metodbirlashma a'zolari orasida sog'lom raqobat va ijodiy muhitni shakllantiradi, boshqa metodbirlashmalar bilan hamkorlikni yo'lga qo'yadi;
fan o'qituvchilarining dars taqsimoti adolat va shaffoflik asosida tegishli tarifikatsiya bo'yicha metodbirlashmada muhokama qilinib, maktab pedagogik kengashiga taklif kiritadi;
fan o'qituvchilarining metodik yordamga bo'lgan ehtiyojini aniqlab, Pedagoglarni yangi metodikalarga o'rgatish milliy markazlaridagi Metodik xizmat bo'limi metodistlaridan metodik yordam olish uchun hududiy xalq ta'limi boshqarmalari va Pedagoglarni yangi metodikalarga o'rgatish milliy markazlaridagi Metodik xizmat bo'limi fan metodistiga murojaat qiladi hamda tegishli metodik yordam oladi;
fan o'qituvchilarining samarali mehnatlarini inobatga olgan holda ma'naviy va moddiy rag'batlantirish bo'yicha maktab rahbariyatiga tavsiya kiritadi;
ilg'or metodikalarga ega o'qituvchilarni xolis aniqlab, ularning tajribasini ommalashtirish o'qituvchilarning fan yo'nalishi bo'yicha ro'yxatlari tasdiqlangan xalqaro va milliy sertifikatlarni olishlari uchun ko'maklashadi;
mazkur vazifalarni amalga oshirish maqsadida yig'ilishlar, davra suhbatlari, uchrashuvlar, ochiq darslar, loyihalar bilan ishlash kabi tadbirlarni amalga oshiradi.
|
| |